છપૈયા કન્યાદાન લેવા ગયેલા બાળશર્મા કૃષ્ણશર્માના આગ્રહથી પુત્ર હરિપ્રસાદને ત્યાં જ મૂકીને ઘેર ગયા. ધર્મભક્તિના પવિત્ર સંસારે દેવતાઓને પૃથ્વી પર જન્મ લેવા તલપાપડ કર્યા. સૌ પ્રથમ સંકર્ષણે પુત્રરૂપે પ્રગટ થઈને ધર્મદેવના આંગણાને ભર્યું ભર્યું કરી દીધું. આ જોઈને પૂર્વભવના વેરીઓના પેટમાં તેલરેડાયું. દારૂણ દુઃખ દર્દથી છુટવાના પ્રયાસ રૂપે ધર્મદેવે છપૈયાનો ત્યાગ કરીને અયોધ્યાને વતન તરીકે સ્વીકાર્યું, પણ અસુરોએ તે પ્રયત્નને નિષ્ફળ કર્યો. ત્યારે પિતાનું વચન યાદ આવ્યું “દુઃખ પડે તો કૂળદેવ હનુમાનજીની આરાધના કરજો.’’